নিজের শরীরের ওপর একমাত্র অধিকার মেয়েদের নিজেদেরই। কোনও মহিলা মাতৃত্ব নেবেন কি নেবেন না, সেটাও একমাত্র তাঁরই অধিকার। জানিয়ে দিল বোম্বে হাইকোর্ট। ভিকে তাহিলরামানি ও মৃদুলা ভাটকরের বেঞ্চ সোমবার জানিয়ে দিয়েছে, দেশের অন্ত‌ঃসত্ত্বা সংক্রান্ত আইনে চিকিৎসাশাস্ত্রগত ভাবে ভ্রূণহত্যার পরিসর থাকলেও, সেটাকে মহিলার ‘মানসিক স্বাস্থ্য’ পর্যন্ত প্রসারিত করা প্রয়োজন। যাতে কোনও মহিলা নিজে না চাইলে সন্তান ধারণ না করতে পারেন, তা সে কারণ যাই হোক।